Zápisnica z 31. marca 2011
z hlasovania Súdnej rady Slovenskej republiky per rollam

1.	Požiadavky súdov Slovenskej republiky uvedené v podkladoch  predložených Súdnej rade Slovenskej republiky k návrhu štátneho  rozpočtu  na roky 2012 až 2014  v súlade s § 84 ods. 4  zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov (ďalej len „zákon o súdoch“) a „Pripomienky k Návrhu východísk štátneho rozpočtu  na roky 2012 až 2014“ predložené Najvyšším súdom Slovenskej republiky na základe § 86 zákona o súdoch (1 Ksr 98/2011)

Členovia Súdnej rady po oboznámení sa s vyššie uvedenými materiálmi hlasovali per rollam nasledovne:

Hlasovanie:
Za: 12
Proti: 0
Zdržali sa: 3

Uznesenie č. 1181
Súdna rada Slovenskej republiky podľa čl. 141a ods. 4 písm. f) Ústavy Slovenskej republiky schvaľuje nasledovné stanovisko:
Súdna rada Slovenskej republiky upozorňuje, že výdavky vyčlenené vo východiskách štátneho rozpočtu na roky 2012 až 2014 na činnosť súdnictva Slovenskej republiky sú nedostatočné a nepokrývajú ani základné prevádzkové náklady súdov. 
Funkčnosť súdnictva ohrozuje zníženie osobných výdavkov s poukazom na dlhodobo nízke platy zamestnancov  zaradených vo výkone súdnictva, čo vyvoláva nežiaduce dôsledky v administratívnom spracovaní narastajúcej súdnej agendy.
Súdna rada Slovenskej republiky podporuje v celom rozsahu:

-	požiadavky súdov uplatnené v rámci rozpočtového procesu pri tvorbe štátneho rozpočtu na roky 2012 až 2014 (Príloha č. 1) nezahrnuté v  „Návrhu východísk štátneho rozpočtu na roky 2012 až 2014“,
-	„Pripomienky k Návrhu východísk štátneho rozpočtu na roky 2012 až 2014“ uplatnené Najvyšším súdom Slovenskej republiky ako zásadné  (Príloha č. 2) a

žiada 

-	zapracovanie požiadaviek súdov a
-	pripomienok Najvyššieho súdu Slovenskej republiky 

uvedených v prílohe č. 1 a 2 uznesenia do  „Návrhu východísk štátneho rozpočtu na roky 2012 až 2014“.

										Zapísala: